Tájékoztató a veszélyes áru szállítási (ADN) szakértő képesítő tesztvizsgával kapcsolatban

A veszélyes áru szállítási szakértő képesítés megszerzése a meghirdetett tesztkérdésekből összeállított tesztlap sikeres kitöltésével lehetséges.

A tesztlap 30 kérdésből áll. A sikeres minősítés eléréséhez a kitöltésre rendelkezésre álló 60 perc alatt, legalább 25 kérdésre helyes választ kell adni.

A veszélyes áru szállítási szakértő képesítés három féle jogosultsági körben szerezhető meg:

1. Kombinált, szárazáru szállító hajón és tartályhajón történő szolgálatellátáshoz

Ebben az esteben a vizsgatesztlapok az ÁLTALÁNOS, TARTÁLYHAJÓS és SZÁRAZÁRUS csoportba tartozó kérdésekből kerülnek összeállításra

1. Szárazáru szállító hajón történő szolgálatellátáshoz

Ebben az esteben a vizsgatesztlapok az ÁLTALÁNOS és SZÁRAZÁRUS csoportba tartozó kérdésekből kerülnek összeállításra.

1. Tartályhajón történő szolgálatellátáshoz

Ebben az esteben a vizsgatesztlapok az ÁLTALÁNOS és TARTÁLYHAJÓS csoportba tartozó kérdésekből kerülnek összeállításra.

A sikeres vizsga révén megszerzett veszélyes áru szállítási szakértő képesítés érvényessége a sikeres vizsgától számított 5 év. Az érvényesség lejárata előtt a képesítés érvényessége meghosszabbítható ismeretfelújító tesztvizsga letételével.

Az ismeretfelújító vizsgán alkalmazott tesztlap – főként a szabályozás időközbeni változásait érintő - 20 kérdést tartalmaz. A sikeres minősítés eléréséhez a kitöltésre rendelkezésre álló 40 perc alatt, legalább 16 kérdésre helyes választ kell adni.